CELEX: C2007/235/17
Language: da
Date: 2007-10-06 00:00:00
Title: Sag C-349/07: Anmodning om præjudiciel afgørelse indgivet af Supremo Tribunal Administrativo (Portugal), den 27. juli 2007 — Sopropé — Organizações de Calçado Lda mod Fazenda Pública

6.10.2007   
            
            
               DA
            
            
               Den Europæiske Unions Tidende
            
            
               C 235/10
            
         Anmodning om præjudiciel afgørelse indgivet af Supremo Tribunal Administrativo (Portugal), den 27. juli 2007 — Sopropé — Organizações de Calçado Lda mod Fazenda Pública
   (Sag C-349/07)
   (2007/C 235/17)
   Processprog: portugisisk
   Den forelæggende ret
   Supremo Tribunal Administrativo
   Parter i hovedsagen
   
      Sagsøger: Sopropé — Organizações de Calçado Lda
   
      Sagsøgt: Fazenda Pública
   Præjudicielle spørgsmål
   
               1)
            
            
               Er den frist fra 8 (otte) til 15 (femten) dage, som er fastsat i artikel 60, stk. 6 i Lei Geral Tributária og i artikel 60, stk. 2, i Regime Complementar do Procedimento de Inspecção Tributária, som affattet ved Decreto-lei nr. 413/98 af 31. december 1998, med henblik på den afgiftspligtiges mundtlige eller skriftlige udøvelse af retten til høring, i overensstemmelse med princippet om retten til kontradiktion?
            
         
               2)
            
            
               Kan en frist på 13 (tretten) dage, regnet fra toldmyndighedens underretning af en fællesskabsimportør (i denne sag en lille portugisisk skohandelsvirksomhed) om retten til forudgående høring inden for 8 (otte) dage, til tidspunktet for meddelelse om betaling af importafgift inden for 10 (ti) dage, vedrørende 52 indførsler af fodtøj fra Fjernøsten under GSP-ordningen foretaget inden for to et halvt år (mellem 2000 og midten af 2002), anses for en rimelig frist med henblik på udøvelse af importørens ret til kontradiktion?